48. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 598 της 2/12 Ιουλ. 1965 (ΦΕΚ Α΄ 130). Περί εκτελέσεως του άρθρ. 5 του Νόμ. 4448 του 1964 «περί τροποποιήσεως και συμπληρώσεως της κειμένης συνταξιοδοτικής νομοθεσίας». ΄Εχοντες υπ’ όψει: α)Το άρθρ. 5 παρ. 4 του Νόμ. 4448 του 1964 «περί τροποποιήσεως και συμπληρώσεως της κειμένης συνταξιοδοτικής νομοθεσίας», β)την από 6 Μαΐου 1965 γνώμην της Ολομελείας του Ελεγκτικού Συνεδρίου και γ)την υπ’ αριθ. 650/1965 γνωμοδότησιν του Συμβουλίου Επικρατείας, προτάσει του Ημετέρου επί των Οικονομικών Υπουργού, αποφασίζομεν και διατάσσομεν: Άρθρ.1.-1.Αι κατα’ άρθρ. 3 παρ. 1 του Νόμ. 4448 του 1964 «περί τροποποιήσεως και συμπληρώσεως της κειμένης συνταξιοδοτικής νομοθεσίας «ασκούμεναι ενώπιον του Ελεγκτικού Συνεδρίου ενστάσεις δέον να περιέχωσι: α)Το ονοματεπώνυμον και την κατοικίαν, μετά προσδιορισμού της συνοικίας, οδού και αριθμού, του ασκούντος την ένστασιν. β)Τον αριθμόν και την χρονολογίαν της πράξεως του Υπουργού των Οικονομικών, καθ’ ης ασκείται η ένστασις. γ)Τους λόγους δι’ ων στηρίζεται η ένστασις. δ)Τον διορισμόν αντικλήτου κατοικούντος εν Αθήναις μετά προσδιορισμού της διευθύνσεως αυτού, εάν ο ασκών την ένστασιν δεν είναι κάτοικος Αθηνών. Ελλείψει διορισμού αντικλήτου θεωρείται διορισθείς τοιούτος ο Γραμματεύς των εν Αθήναις Πρωτοδικών. ε)Την υπογραφήν του ενισταμένου ή του υπό τούτου νομίμως εξουσιοδοτημένου. 2.Αι κατά το αυτό ως άνω άρθρον ασκούμεναι ενώπιον του Ελεγκτικού Συνεδρίου ενστάσεις κατά παραλείψεων του Υπουργού των Οικονομικών δέον να μνημονεύωσι του λόγους εκ των οποίων εδημιουργήθη η υποχρέωσις της Διοικήσεως όπως προβή εις την έκδοσιν της κατά Νόμον πράξεως, ης την έκδοσιν παρέλειψεν. 3.Δια την εκδίκασιν των ενστάσεων απαιτείται η προσαγωγή των πρωτοτύπων ή επισήμων αντιγράφων των εγγράφων, ων γίνεται επίκλησις εν τη ενστάσει. Εφ’ όσον τα έγγραφα ταύτα δεν εύρηνται εν τω οικείω παρά τη αρμοδία υπηρεσία του Γενικού Λογιστηρίου του Κράτους φακέλλω της υποθέσεως δέον όπως προσκομισθώσιν υπό του επικαλουμένου ταύτα. Άρθρ.2.-1.Αι ενστάσεις υποβάλλονται εις το Γενικόν Λογιστήριον του Κράτους (Διεύθυνσιν Συντάξεων) εντός της υπό του άρθρ. 5 του ως άνω Νόμου τασσομένης προθεσμίας, είτε απ’ ευθείας είτε μέσω οιασδήποτε δημοσίας, δημοτικής ή κοινοτικής αρχής. 2.Η ένστασις μετά του φακέλλου της υποθέσεως και σχετικής εκθέσεως περί των επί της ενστάσεως απόψεων της υπηρεσίας διαβιβάζεται εις την Γραμματείαν του Ελεγκτικού Συνεδρίου. Άρθρ.3.-1.Αι ενστάσεις άμα τη περιελεύσει των εις το Ελεγκτικόν Συνέδριον καταχωρίζονται υπό του Γραμματέως εις το επί τούτω τηρούμενον «βιβλίον καταχωρήσεως ενστάσεων» μεθ’ ο δια πράξεως του Προέδρου του αρμοδίου Κλιμακίου διαβιβάζονται εις τον Γενικόν Επίτροπον της Επικρατείας, ίνα εκφέρη εγγράφως την γνώμην του. 2.Επαναφερομένου του φακέλλου εις την Γραμματείαν του Συνεδρίου παραπέμπεται ούτος εις τον υπό του Προέδρου του Κλιμακίου οριζόμενον ως εισηγητήν Πάρεδρον. Άρθρ.4.-1.Ο Εισηγητής Πάρεδρος δύναται να ζητή εγγράφως παρά των ενδιαφερομένων μερών πάσαν απαραίτητον δια την διερεύνησιν της υποθέσεως πληροφορίαν και στοιχείον. (Μετά την σελ. 90,20) Σελ. 90,21 Πολιτικές και Στρατιωτικές Συντάξεις 29.Β.α.46-48 2.Το Κλιμάκιον δικαιούται προς μόρφωσιν πεποιθήσεως να κάμη χρήσιν κατά την απόλυτον αυτού κρίσιν των υπό των άρθρ. 34-39 του Β.Δ. της 18-21 Μαΐου 1955 «περί εκτελέσεως των περί Ελεκτικού Συνεδρίου κειμένων διατάξεων», αποδεικτικών μέσων. Άρθρ.5.-1.Ο Εισηγητής Πάρεδρος εξετάζει την υπόθεσιν ως προς το νομικόν και πραγματικόν μέρος αυτής και καταρτίζει έγγραφον εισήγησιν προς το Κλιμάκιον, εφαρμοζομένων περαιτέρω των υπό του άρθρ. 50 του Β.Δ. 18-21 Μαΐου 1955 «περί εκτελέσεως των περι Ελεγκτικού Συνεδρίου διατάξεων» διαλαμβανομένων. 2.Ο Εισηγητής Πάρεδρος καταρτίζει την πράξιν, εφαρμοζομένης κατά τα λοιπά της υπό των περί Ελεγκτικού Συνεδρίου διατάξεων διαγραφομένης διαδικασίας. 3.Αι κατά τ’ ανωτέρω εκδιδόμεναι πράξεις του Συνεδρίου αποστέλλονται εν αντιγράφω επιμελεία της Γραμματείας του Ελεγκτικού Συνεδρίου, εις το Γενικόν Λογιστήριον του Κράτους προς εκτέλεσιν και κοινοποίησιν εις τον ενδιαφερόμενον. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος. Σελ. 90,22 267-024 29.Β.α.48 Πολιτικές και Στρατιωτικές Συντάξεις